හිස ගසා මරණයට නියම වූ 1818 නොවැම්බර් 18 වන දා මරණීය දණ්ඩණයට නියම ව සිටි කැප්පෙටිපොළ නිලමේ වඳින්නට අවසර ඉල්ලූ පසු ඒ සදහා අවසර ලැබ නුවර වැවට බැස දිය නා දළදාවහන්සේට වැඳ නමස්කාර කොට මරණයට නියම වූ තැනට පැමිණ සිය ඉණේ දවටා ගෙන තිබූ ධම්ම පදයලිහා ගෙන හඬ නගා එහි වූ ගාථා රත්නයන් කිහිපයක්කියවා නැවත නැවත පුස්කොල පොත හකුළා බැඳදොහොත් මුදුනත තබා සිය කළ්‍යාණ මිත්‍රයකුටභාර දෙන ලෙස කියා ඉල්ලා සිට අභිතහඬ නගා ප්‍රකාශක් ද කොට වධකයා දෙස හැරී“නව අරහාදී බුදුගුණ කියන විට හිස ගසා දමන්නැයි කියා අරහං කියනු සමගම වධකයා විසින්නිළමේගේ හිස කඳින් වෙන්කළ බව ඉතිහාසයේ සඳහන් වේ.ඒ අනුව එකලඋගත් හින්දු බැතිමතුන් භගවත් ගීතාව නොදන්නේ නම් හෙතෙම නියම හින්දු බැතිමතකු ලෙසනොසැළකූ සේම ධම්ම පදය ප්‍රගුණ නො කළ තැනැත්තාද නියම බෞද්ධයකු ලෙස නොසැළකී ය.ඒ ආදී වශයෙන් පිළිබඳවඅති පූජ්‍ය මඩිහේ පඤ්ඤාසීහ මහනායක මාහිමියන් ධම්ම පදයේ ඇති වැදගත්කම ලාංකේය බෞද්ධබැතිමතුන්ට පමනක් නොව කැමති ඕනෑම කෙනෙකුට තම තම නැණ පමණින් එහි රුව ගුණ විමසාබලන්නට ඉතාමත් දීර්ඝ අන්දමින් කියා දී තිබේ.එවන් වූ අගනාධර්ම පුස්තකයක් ලෙස ධම්ම පදයේ ඇති වටිනාකම මේ වෙසක් සමයේ පැහැදිලි කර දීමට මා ට සිතක්පහළ වූයේ අස්වැන්න සංගීතය ගීතය සම්බන්ධයෙන් වැඩිපුර කතා කරන ඉසව්වක් වන නිසා ය.